CELEX: 32019R0821
Language: fi
Date: 2019-03-12 00:00:00
Title: Komission delegoitu asetus (EU) 2019/821, annettu 12 päivänä maaliskuuta 2019, Euroopan parlamentin ja neuvoston asetuksen (EU) 2016/1076 muuttamisesta Samoan itsenäisen valtion sisällyttämiseksi liitteeseen I

22.5.2019   
               
               
                  FI
               
               
                  Euroopan unionin virallinen lehti
               
               
                  L 134/12
               
            
         KOMISSION DELEGOITU ASETUS (EU) 2019/821,
         annettu 12 päivänä maaliskuuta 2019,
         Euroopan parlamentin ja neuvoston asetuksen (EU) 2016/1076 muuttamisesta Samoan itsenäisen valtion sisällyttämiseksi liitteeseen I
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1076 (1) ja erityisesti sen 2 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2016/1076 liitteessä I luetellaan maat, joihin kyseisessä asetuksessa säädettyjä markkinoillepääsyjärjestelyjä sovelletaan.
                  
               
                     (2)
                  
                  
                     Neuvosto hyväksyi 6 päivänä joulukuuta 2018 unionin puolesta Samoan liittymisen unionin ja Tyynenmeren valtioiden väliseen väliaikaiseen talouskumppanuussopimukseen. Samoan talletettua liittymisasiakirjansa väliaikaista talouskumppanuussopimusta sovelletaan väliaikaisesti unionin ja Samoan välillä 31 päivästä joulukuuta 2018.
                  
               
                     (3)
                  
                  
                     Sen vuoksi Samoan itsenäinen valtio olisi sisällytettävä liitteeseen I,
                  
               ON HYVÄKSYNYT TÄMÄN ASETUKSEN:
         
            1 artikla
            Lisätään asetuksen (EU) 2016/1076 liitteeseen I ilmaisun ”SAINT VINCENT JA GRENADIINIT” jälkeen ilmaisu seuraavasti:
            
               ”SAMOAN ITSENÄINEN VALTIO”.
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 185, 8.7.2016, s. 1.